વોરિયર્સની હાલત પર ચર્ચા કરતા કપિલ દેવે કહ્યું કે ' એલન ડોનાલ્ડને આવી સ્થિતિમાં જોઇને દુઃખ થાય છે , પરંતુ આની માટે તે પોતે જવાબદાર છે , તેમના કેટલાક નિર્ણયો તેમને ભારે પડ્યા છે . ' કપિલ દેવે જણાવ્યું કે ' શરુઆતી મેચોમાં ઓલરાઉન્ડર સ્ટીવન સ્મિથને તક નહી આપવી ડોનાલ્ડની ભૂલ હતી . અશોક ડિંડાને ખરાબ બોલિંગ છતા સતત રમાડતા રહેવું એક મોટી ભૂલ છે . સાથે જ મિશેલ માર્શને દરેક મેચમાં તક આપવી અને મોટા મુકાબલામાં અસંથા મેંડિસ જેવા પ્રતિભાશાળી બોલરો તરફ ધ્યાન ન આપવું એક મોટી ભૂલ છે . ' મેચ બાદ ડોનાલ્ડ ખૂબ જ નિરાશ દેખાયો . આખી મેચ દરમિયાન તેના ચહેરા પરથી રંગ બદલાતો રહ્યો અને તે આખો સમય નિરાશ દેખાયો . તેની આ નિરાશા છેલ્લી આઠ મેચોથી ચાલી આવી રહી હતી . તેની ટીમ પ્લેઓફની દોડથી ક્યારની બહાર થઇ ચૂકી છે અને હવે તો તે જીતવાની આશા પણ છોડી ચૂકી છે .